b'\n_START_ARTICLE_\nMarm\xc3\xa6le\n_START_PARAGRAPH_\nMarm\xc3\xa6le eller marmel (av norr\xc3\xb8nt marmennil, mar = \xc2\xabhav\xc2\xbb, og mennil = \xc2\xabliten mann\xc2\xbb) er en lite, menneskeliknende sj\xc3\xb8vette fra beltestedet og opp, mens den ser ut som en fisk nedentil._NEWLINE_Marm\xc3\xa6len viser til en diminutivform for havmann, det vil si en liten havmann, men den er likevel, if\xc3\xb8lge kildene, et yngre begrep enn marm\xc3\xa6len, som allerede i landn\xc3\xa5mabok og i fornaldersagaene er omtalt i forbindelse med sine evner til \xc3\xa5 gi sp\xc3\xa5dommer._NEWLINE_En av forestillingene om marm\xc3\xa6len er at den kan se inn i fremtiden, \xc3\xa5penbare skjulte ting og fremf\xc3\xb8re sp\xc3\xa5dommer. Sine skjulte hemmeligheter har den med seg fra sitt oppholdssted p\xc3\xa5 havbunnen._NEWLINE_Det finnes historier om fiskere som skal ha f\xc3\xa5tt marm\xc3\xa6len p\xc3\xa5 kroken. Det p\xc3\xa5st\xc3\xa5s at den er naken og fryser n\xc3\xa5r den kommer i b\xc3\xa5ten, men dersom fiskerne er snille med den, og gir den kl\xc3\xa6r (eller en vott \xc3\xa5 gjemme seg i), og slipper den uti havet igjen, s\xc3\xa5 mottar de senere hjelp og varsler om fremtidig d\xc3\xa5rlig v\xc3\xa6r eller om det kommer til \xc3\xa5 bl\xc3\xa5se opp til storm p\xc3\xa5 havet, slik det er beskrevet i en egen sagntype; ML 4055. Marm\xc3\xa6len kunne omvendt hevne seg hvis den ikke mottok den hjelpen som den ba om._NEWLINE_P\xc3\xa5 dansk kan ogs\xc3\xa5 formen marminde bety \xc2\xabliten havmann\xc2\xbb.'